Babelscape/SREDFM huggingface dataset:
Μιάλμπι ΑΙΦ

δεξιά|μικρογραφία|240x240εσ| Ένα γράφημα που δείχνει την πρόοδο της Μιάλμπι μέσω των κατηγοριών του σουηδικού συστήματος ποδοσφαίρου. Οι διαφορετικές αποχρώσεις του γκρι αντιπροσωπεύουν κατηγορίες πρωταθλήματος.
δεξιά|μικρογραφία|240x240εσ| Οι παίκτες της Μιάλμπι παρατάσσονται πριν από έναν αγώνα της Άλσβενσκαν το 2013.
μικρογραφία|Η κύρια είσοδος του γηπέδου Στραντβάλεν.
Η Μιάλμπι Αλμένα Ιντροτσφέρενινγκ ("Mjällby Allmänna Idrottsförening"), γνωστή και ως Μιάλμπι ΑΙΦ ("Mjällby AIF"), Μιάλμπι ("Mjällby") ή (κυρίως τοπικά) ΜΑΙΦ ("MAIF"), είναι σουηδικό επαγγελματικό ποδοσφαιρικός σύλλογος, με έδρα το Χέλεβικ. Ο σύλλογος είναι συνδεδεμένος με την Ποδοσφαιρική Ομοσπονδία Μπλέκινγκε και παίζει τους εντός έδρας αγώνες της στο Στραντβάλεν.

Τα χρώματα του συλλόγου, που αντανακλώνται στη φανέλα και το σορτς, είναι το κίτρινο και το μαύρο. Ιδρύθηκε την 1η Απριλίου του 1939 και ο σύλλογος έπαιξε οκτώ σεζόν στην κορυφαία κατηγορία του σουηδικού ποδοσφαίρου, την Άλσβενσκαν, με την πρώτη σεζόν του συλλόγου στην κατηγορία να ήταν το 1980. Η ομάδα παίζει σήμερα στη Σούπερεταν (2η κατηγορία). Με οκτώ σεζόν στην Άλσβενσκαν (πιο πρόσφατη το 2014), η Μιάλμπι είναι η πιο επιτυχημένη ομάδα ποδοσφαίρου από την επαρχία Μπλέκινγκε.

Οι πρώην παίκτες της Εθνικής Σουηδίας, Κρίστιαν Βίλελμσον και Ματίας Άσπερ, ξεκίνησαν τη σταδιοδρομία τους στην ομάδα. Και οι δύο παίκτες τελείωσαν τη σταδιοδρομία τους στη Μιάλμπι.
Μπατσάνα Αραμπούλι

Ο Μπατσάνα Αραμπούλι ("Bachana Arabuli", , γενν. 5 Ιανουαρίου 1994) είναι Γεωργιανός επαγγελματίας ποδοσφαιριστής, ο οποίος αγωνίζεται ως επιθετικός για τη Λαμία.
Εστάδιο Μουνιθιπάλ ντε Σάντο Ντομίνγκο

Αλκορκόν εναντίον [[ΚΝ Λεγανές|Λεγανές]] στο γήπεδο.
Το Εστάδιο Μουνιθιπάλ ντε Σάντο Ντομίνγκο (ισπανικά:"Estadio Municipal de Santo Domingo") είναι ένα γήπεδο ποδοσφαίρου που βρίσκεται στο Αλκορκόν της κοινότητας της Μαδρίτης στη Ισπανία. Είναι το γήπεδο των εντός έδρας αγώνων της ΑΝ Αλκορκόν.
Καμπράς

Η Καμπράς είναι Δήμος της Ιταλικής επαρχίας του Οριστάνο στην Περιφέρεια Σαρδηνία στην Ιταλία. Ο πληθυσμός της πόλης είναι 9.165 κάτοικοι και η πυκνότητα του πληθυσμού 90 κάτοικοι ανά τετραγωνικό χιλιόμετρο (30 Απριλίου 2017).
Βρίσκεται περίπου 90 χιλιόμετρα βορειοδυτικά από την πρωτεύουσα της Σαρδηνίας Κάλιαρι και 6 χιλιόμετρα βορειοδυτικά από την πρωτεύουσα της επαρχίας Οριστάνο. 
Έχει πολλές ενοριακές εκκλησίες σε ρυθμό Μπαρόκ και μια εκκλησία αφιερωμένη στο Άγιο Πνεύμα (1601) με δύο Γοτθικούς διαδρόμους. Στην ίδια θέση βρισκόταν στην αρχαιότητα η αποικία Θάρρος που είχαν ιδρύσει οι Φοίνικες και έχει μεγάλες παραλίες. 

Η Καμπράς εμφανίστηκε τον 11ο αιώνα όταν οι κάτοικοι της Θάρρος εγκατέλειψαν την πόλη χάρη στις επιδρομές πειρατών που δέχτηκαν από την βόρεια Αφρική. Οι κάτοικοι εγκαταστάθηκαν αρχικά κοντά στο κάστρο που τα ερείπια του είναι ορατά σήμερα δίπλα στην ενοριακή εκκλησία. Η Καμπράς απέκτησε μεγάλη αξία με την Δικαιοδοσία της Αρμπορέα, έγινε έδρα του δούκα που έμενε στο κάστρο, μετά την πτώση της Δικαιοδοσίας κυβερνήθηκε από διάφορους λόρδους. Τον 19ο αιώνα περιήλθε στην Επαρχία του Οριστάνο, αργότερα περιήλθε στην Επαρχία του Κάλιαρι (1859) μέχρι την χρονιά που επέστρεψε στο Οριστάνο (1974).
Αναστασία Παστουρματζή

Η Αναστασία Παστουρματζή (γεννηθείσα στις 4 Μαΐου 1977) είναι ποδηλάτισσα από την Ελλάδα. Εκπροσώπησε την χώρα στο Παγκόσμιο Πρωτάθλημα Ποδηλασίας σε δρόμο του 2007.
Λόρδος Κάρολος Σόμερσετ

Ο Λόρδος Κάρολος Σόμερσετ (12 Δεκεμβρίου 1767 - 18 Φεβρουαρίου 1831) Βρετανός ευγενής, πολιτικός και στρατιωτικός διοικητής του Ακρωτηρίου της Καλής Ελπίδας στην Νότια Αφρική (1814 - 1826) ήταν δεύτερος γιος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Οι αδελφοί του Καρόλου Σόμερσετ ήταν : Χένρι Σόμερσετ, 6ος δούκας του Μπωφόρ, Λόρδος Εδουάρδος Σόμερσετ, Λόρδος Αρθούρος Τζων Χένρι Σόμερσετ και ΦιτζΡόι Σόμερσετ, 1ος βαρόνος του Ράγκλαν.

Ο Σόμερσετ διορίστηκε μέλος του Κοινοβουλίου για το Σκάρμπορω (1796 - 1802) και για το Μόνμουθ (1802 - 1813), Επιθεωρητής του βασιλικού νοικοκυριού (1797 - 1804) Χρηματοδότης των δυνάμεων (1804 - 1806, 1607 - 1813) και ορκίστηκε στις 26 Απριλίου 1797 στο Βασιλικό Συμβούλιο. Διορίστηκε διοικητής του Ακρωτηρίου Καλής Ελπίδας (1814) θέση που κράτησε μέχρι το 1826, οι πόλεις Σόμερσετ στην Νότια Αφρική πήραν το όνομα του.
Ειρήνη Σταχτιάρη

Η Ειρήνη Σταχτιάρη (γεννηθείσα στις 27 Ιουλίου 1977) είναι Ελληνίδα πρώην καλαθοσφαιρίστρια. Αγωνίστηκε για την ελληνική ομάδα καλαθοσφαίρισης γυναικών στους Θερινούς Ολυμπιακούς Αγώνες 2004. Έπαιξε ως σέντερ. Αγωνίστηκε στις Εσπερίδες-Γλυφάδα το 2006-2007 και το 2007-2010 αγωνίστηκε στην Α.Ο. Χανιά.
Ελισσάβετ Χατζή

Η Ελισσάβετ Χατζή (γεννηθείσα στις 12 Απριλίου 1977) είναι ποδηλάτισσα από την Ελλάδα. Από το 2006 έως το 2012 είχε διάφορες εθνικές διακρίσεις. Εκπροσώπησε το έθνος στο παγκόσμιο πρωτάθλημα σε δρόμο το 2007, καθώς και στο παγκόσμιο πρωτάθλημα ποδηλατοδρομίας σε πίστα το 2010.
Χαλιμέ Γκιουρμπούζ

Η Χαλιμέ Γκιουρμπούζ (γεννηθείσα στις 19 Μαρτίου 1979) ποδηλάτισσα από την Ελλάδα. Συμμετείχε στην εθνική ομάδα του παγκόσμιου πρωταθλήματος σε δρόμο το 2002.
Ελένη Κλαπαναρά

Η Ελένη Κλαπαναρά (γεννηθείσα στις 2 Νοεμβρίου 1973) είναι Ελληνίδα ποδηλάτισσα και μέλος της εθνικής ομάδας. Αγωνίστηκε στο παγκόσμιο πρωτάθλημα σε πίστα του 2010.
Δήμητρα Πατάπη

Η Δήμητρα Πατάπη (γεννηθείσα στις 3 Φεβρουαρίου 1992) είναι Ελληνίδα ποδηλάτισσα. Αγωνίστηκε στο ομαδικό σπριντ στο παγκόσμιο πρωτάθλημα σε πίστα του 2011.
Βικιπαίδεια στα Γίντις

Η Βικιπαίδεια στα Γίντις είναι η έκδοση της Βικιπαίδειας στα Γίντις. Ιδρύθηκε στις 3 Μαρτίου του 2004, και το πρώτο άρθρο γράφτηκε στις 28 Νοεμβρίου του ίδιου έτους.
Αγγελική Κουτσονικολή

Η Αγγελική Κουτσονικολή (2 Ιουνίου 1989 – 5 Ιουλίου 2012) ήταν Ελληνίδα ποδηλάτισσα. Αγωνίστηκε στα παγκόσμια πρωταθλήματα ποδηλασίας σε πίστα του 2010 και 2011. Πέθανε από τροχαίο δυστύχημα.
Βαρβάρα Φασόη

Η Βαρβάρα Φασόη (γεννηθείσα στις 2 Φεβρουαρίου 1991) είναι Ελληνίδα ποδηλάτισσα, η οποία αγωνίζεται στη παγκόσμια γυναικεία ομάδα ποδηλασίας δρόμου Ενέικατ (Eneicat). Αγωνίστηκε στα παγκόσμια πρωταθλήματα σε δρόμο του 2014(Ισπανία),2016(Ντόχα), 2017.(Νορβηγία),2018(Αυστρία) και 2019(Αγγλία).Κάνει και ποδηλασία βουνού (MTB) και είναι πρώτη στην Ελλάδα το 2015,2016,2017 και 2018.Το 2019 είχε τη πρώτη θέση στα Βαλκάνια (Βαλκανικό πρωτάθλημα δρόμου) στην αντοχή,αλλά και στην ατομική χρονομέτρηση.Το ιστορικό της αποτελείται απο πολλά βάθρα στην Ελλάδα και πολλές συμμετοχές σε UCI αγώνες δρόμου και ΜΤΒ.Επίσης το 2019 είχε την ευκαιρία να τρέξει ως επαγγελματίας πια το γύρο Bretagne(Γαλλία)και το γύρο Tοσκάνης(Ιταλία) και να τους τερματίσει σε αξιόλογη θέση.
Αδέλφια της Ιταλίας

Τα Αδέλφια της Ιταλίας (, FdI) είναι ένα εθνικό-συντηρητικό πολιτικό κόμμα στην Ιταλία . Ο πρόεδρος του είναι η Τζόρτζια Μελόνι, μέλος της Βουλής των Αντιπροσώπων και πρώην υπουργός των κυβερνήσεων του Σίλβιο Μπερλουσκόνι . 

Το κόμμα, το οποίο δημιουργήθηκε από τη διάσπαση του Λαού της Ελευθερίας (PdL) τον Δεκέμβριο του 2012, είναι ο κύριος κληρονόμος της Ιταλικής συντηρητικής παράδοσης που είχε το Ιταλικό Κοινωνικό Κίνημα (MSI, 1946-1995) και η Εθνική Συμμαχία (AN, 1995-2009) ως κύριοι πολιτικοί εκπρόσωποί της. Η Εθνική Συμμαχία εντάχθηκε στο Λαό της Ελευθερίας το 2009, αλλά το μεγαλύτερο μέρος της είναι σήμερα με τα Αδέλφια της Ιταλίας.
Λίτσα Σπάθη

Η Λίτσα Σπάθη (γεννηθείσα το 1958 στην Κεφαλονιά) είναι ελληνογερμανίδα ζωγράφος που εργάζεται στους τομείς του φλούξους και της μέιλ αρτ. Ζει στη Γερμανία από το 1973 και επί του παρόντος εργάζεται στη Χαϊδελβέργη και τη Μπρέντα (Ολλανδία). 

Από το 1990 συμμετέχει σε καλλιτεχνικά περιοδικά και γράφει σε καλλιτεχνικά βιβλία. Έργα της έχουν αποτελέσει εκθέματα σε ατομικές εκθέσεις. Έχει συμμετάσχει σε ομαδικές εκθέσεις. Αναλαμβάνει ταξίδια μελετών σε διάφορες ευρωπαϊκές χώρες. Τα έργα της βρίσκονται σε εθνικά και διεθνή αρχεία, μουσεία και συλλογές. 

Το 2003 ίδρυσε το Κέντρο Φλούξους της Χαϊδελβέργης με τον Ρούουντ Γιάνσεν.
Λευτέρης Αβραμάκης

Ο Λευτέρης Αβραμάκης (Σέρρες, 1970) είναι Έλληνας πολιτικός. Στις εκλογές της 7ης Ιουλίου 2019 εξελέγη βουλευτής με τον ΣΥΡΙΖΑ στην εκλογική περιφέρεια Σερρών. Έλκει την καταγωγή του από την Δήμητρα Σερρών.
Εμμανουήλ Μικρογιαννάκης

Ο Εμμανουήλ Μικρογιαννάκης (Αμιρά Βιάννου 1935 - Αθήνα 21 Ιανουαρίου 2020) ήταν Έλληνας ιστορικός, ομότιμος καθηγητής αρχαίας ιστορίας στο ΕΚΠΑ, μέλος και συνεργάτης της Πανελλήνιας Ένωσης Φιλολόγων.
Μιρζά και Σαχιμπάν

Η ιστορία των Μιρζά και Σαχιμπάν (Παντζάμπι: ਮਿਰਜ਼ਾ ਸਾਹਿਬਾਂ, مرزا صاحباں) είναι μία από τις τέσσερις δημοφιλείς τραγικές ιστορίες αγάπης από το Παντζάμπ. Οι άλλες τρεις είναι οι "Χιρ και Ραντζιά", "Σόνι και Μαχιβάλ" και "Σασούι και Πουνούν". Υπάρχουν επίσης άλλες πέντε δημοφιλείς παραδοσιακές ιστορίες στο Παντζάμπ: "Μομάλ και Ρανό", "Ουμάρ και Μαρβί", "Λίλα και Τσανεσάρ", "Νουρί και Τζαμ Ταμασί" και "Ντατζ και Ρορ Κουμάρ". Οι πέντε τελευταίες και η ιστορία "Σοράθ Ράι και Ντιγιάχ", προέρχονται από την επαρχία Σινδ του Πακιστάν και, μαζί με τις ιστορίες "Σόνι και Μαχιβάλ" και "Σασούι και Πουνούν", είναι γνωστές ως «Οι Εφτά Βασίλισσες» (Σίντι: ست صورميون) του Σάχη Αμπντούλ Λατίφ Μπιτάι. Πολιτισμικά, οι ιστορίες συμπεριλαμβάνονται στις παραδόσεις τόσο του Παντζάμπ όσο και του Σινδ.
Ασθένειες της φτώχειας

Ασθένειες της φτώχειας (επίσης γνωστές ως ασθένειες που σχετίζονται με τη φτώχεια) είναι ασθένειες που επικρατούν σε πληθυσμούς χαμηλού εισοδήματος. Περιλαμβάνουν μολυσματικές ασθένειες, καθώς και ασθένειες που συνδέονται με τον υποσιτισμό και τις κακές συμπεριφορές υγείας. Η φτώχεια είναι ένας από τους σημαντικότερους κοινωνικούς καθοριστικούς παράγοντες της υγείας. Η Παγκόσμια Έκθεση για την Υγεία του 2002 αναφέρει ότι οι ασθένειες της φτώχειας αντιπροσωπεύουν το 45% της επιβάρυνσης από τις ασθένειες στις χώρες με υψηλό ποσοστό φτώχειας που μπορούν να προληφθούν ή να αντιμετωπιστούν με τις υπάρχουσες παρεμβάσεις. Οι ασθένειες της φτώχειας είναι συχνά συννοσηρές και πανταχού παρούσες με τον υποσιτισμό.
Μπίγκος

μικρογραφία|Βιγος
To Μπίγκος (στα πολωνικά προφέρεται , είναιχαρακτηριστικά παραδοσιακό πιάτο της Πολωνίας και περιλαμβάνει κομμάτια από λάχανο τουρσί, φρέσκο λάχανο, διάφορα είδη κρέατος και λαχανικών, αποξηραμένα μανιτάρια, δαμάσκηνα, κρεμμύδια και μπαχαρικά. Στην Πολωνία, τα Μπίγκος τρώγονται την παραμονή των Χριστουγέννων.

Συνήθως χρησιμοποιείται ένα μείγμα από φρέσκο ​​λευκό λάχανο και λάχανο, χοιρινό κρέας ή αλλαντικά, όπως καπνιστό λουκάνικο, τεχνητό λαρδί (λαρδί με μεγάλη περιεκτικότητα σε κρέας). Το πιάτο προστίθεται επίσης μανιτάρια του δάσους, δαμάσκηνα, κόκκινο κρασί, ντομάτες, διάφορα μπαχαρικά (συχνά κύμινο, μαύρο πιπέρι, φύλλο δάφνης). Αρχικά , τα συστατικά παρασκευάζονται ξεχωριστά (το λάχανο είναι στιφάδο, το κρέας και το λουκάνικο είναι τηγανητό), και στο τέλος αναμιγνύονται.

Κατηγορία:Πολωνική κουζίνα
Κατηγορία:Χριστουγεννιάτικα εδέσματα
Κατηγορία:Εθνικά πιάτα
Λολίτα

Λολίτα (αγγλικά: "Lolita") είναι ο τίτλος του μυθιστορήματος του Ρωσο-Αμερικανού συγγραφέα Βλαντίμιρ Ναμπόκοφ και εκδόθηκε το 1955. Πολλοί συγγραφείς το καθιστούν ως ένα από τα καλύτερα έργα του εικοστού αιώνα, και έχει συμπεριληφθεί σε αρκετές λίστες για τα καλύτερα βιβλία, όπως τις Τα 100 καλύτερα μυθιστορήματα (Time), Τα 100 βιβλία του Αιώνα (Le Monde), Τα 100 καλύτερα βιβλία όλων των εποχών, Τα 100 καλύτερα μυθιστορήματα της Σύγχρονης Βιβλιοθήκης, και The Big Read. Το μυθιστόρημα είναι γνωστό για το αμφιλεγόμενο περιεχόμενό του. Ο πρωταγωνιστής και αναξιόπιστος αφηγητής, ο μεσήλικας καθηγητής λογοτεχνίας υπό το ψευδώνυμο Χάμπερτ Χάμπερτ, παθαίνει ψύχωση με ένα δωδεκάχρονο κορίτσι, την Ντολόρες Χέιζ, με την οποίαν εμπλέκεται σεξουαλικώς αφότου γίνεται πατριός της. Το "Λολίτα" αποτελεί προσωπικό του ψευδώνυμο για το όνομα Ντολόρες. Το μυθιστόρημα γράφτηκε αρχικά στα αγγλικά και εκδόθηκε πρώτα στο Παρίσι. Αργότερα μεταφράστηκε στα ρωσικά από τον ίδιον τον Ναμπόκοφ και εκδόθηκε στη Νέα Υόρκη το 1967 από τις εκδόσεις Phaedra Publishers.

Το μυθιστόρημα "Λολίτα" θεωρήθηκε γρήγορα κλασικό και μεταφέρθηκε στη μεγάλη οθόνη από τον Στάνλεϊ Κιούμπρικ το 1962., και αργότερα σε μια άλλη προσαρμογή από τον Έιντριαν Λάιν το 1997. Έχει μεταφερθεί αρκετές φορές επί σκηνής και αποτέλεσε θέμα για δύο παραστάσεις όπερας, δύο μπαλέτα, και ένα αναγνωρισμένο μα εμπορικά ανεπιτυχές μιούζικαλ του Μπρόντγουεϊ. Η αφομοίωσή του στην ποπ κουλτούρα είναι τέτοια, που το όνομα "Λολίτα" χρησιμοποιείται για ένα νεαρό κορίτσι που είναι σεξουαλικά αναπτυγμένο.
Δημήτρης Χασάπης

O Δημήτρης Χασάπης είναι Έλληνας ακαδημαϊκός με συνδικαλιστική και πολιτική δραστηριότητα. Γεννήθηκε στον Αστακό Αιτωλοακαρνανίας το 1949. Σπούδασε μαθηματικά στο Αριστοτέλειο Πανεπιστήμιο Θεσσαλονίκης (1967-1972) και στο City University του Λονδίνου (1977-1978), ενώ το 1992 αναγορεύτηκε διδάκτορας στις Επιστήμες της Αγωγής με ειδίκευση στη διδακτική  των μαθηματικών στο Πανεπιστήμιο Πατρών.
Αρτσακένα

Η Αρτσακένα είναι Δήμος της Ιταλικής επαρχίας του Σάσσαρι στην Περιφέρεια Σαρδηνία στην βόρειο Ιταλία. Ο πληθυσμός της πόλης είναι 13.723 κάτοικοι και η πυκνότητα του πληθυσμού 59 κάτοικοι ανά τετραγωνικό χιλιόμετρο (30 Ιουνίου 2017). Την περίοδο 2005 - 2016 η Αρτσακένα ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005), αποτελεί την τρίτη μεγαλύτερη πόλη μετά την Όλμπια και την Τέμπιο. Η Αρτσακένα βρίσκεται ανάμεσα στα πασίγνωστα παραθεριστικά θέρετρα "Κόστα Σμεράλντα" και "Πόρτο Ραφαήλ" που ιδρύθηκαν στα τέλη της δεκαετίας του 1950. 

Υπάρχουν πολλά αρχαιολογικά ευρήματα από τον πολιτισμό των Νουράγκι που συμπεριλαμβάνονται σε έναν υποπολιτισμό γνωστό σαν Πολιτισμός της Αρτσακένα. Η περιοχή έμεινε γνωστή από την Ρωμαϊκή αυτοκρατορία από έναν βράχο σε σχήμα από μανιτάρι που είναι σήμερα το σύμβολο της πόλης. Η παλιότερη αναφορά για την σύγχρονη πόλη της Αρτσακένα βρίσκεται σε ένα έγγραφο του Αλφόνσου Δ΄ της Αραγωνίας (1421) αλλά το 16ο αιώνα οι κάτοικοι είχαν εγκαταλείψει την πόλη. Ο Κάρολος Εμμανουήλ Γ΄ της Σαρδηνίας μετέφερε νέο πληθυσμό (1716), το χωριό απαριθμούσε το 1909 853 κατοίκους. Η τουριστική ανάπτυξη ήταν μεγάλη τα τελευταία χρόνια χάρη στην "Κόστα Σμεράλντα".
Ανζελένγκ

Το Ανζελένγκ ( , ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία .
Υπερήπειρος

Προσομοίωση της διάρρηξης της [[Παγγαία|Παγγαίας]], μιας αρχαίας υπερηπείρου
Η [[Ευρασία|Ευρασιατική]] χερσαία έκταση "δεν" μπορεί να θεωρηθεί υπερήπειρος σύμφωνα με τον Π.Φ. Χόφμαν (1999).Υπερήπειρος στη γεωλογία ονομάζεται η συνένωση των περισσότερων ή όλων των ηπείρων ή των κρατόνων της Γης προς το σχηματισμό μια ενιαίας μεγάλης χερσαίας έκτασης. Ωστόσο, πολλοί επιστήμονες χρησιμοποιούν έναν διαφορετικό ορισμό: "μια ομαδοποίηση σχεδόν όλων των ηπείρων", ορισμός ο οποίος αφήνει περιθώρια ερμηνείας και είναι ευκολότερο να εφαρμοστεί στο Προκάμβριο. 

Οι υπερήπειροι έχουν συναρμολογηθεί και κατακερματιστεί πολλές φορές στο γεωλογικό παρελθόν (βλ. Πίνακα). Σύμφωνα με τους σύγχρονους ορισμούς, υπερήπειρος δεν υπάρχει σήμερα. Η υπερήπειρος Παγγαία είναι το συλλογικό όνομα που περιγράφει όλες τις ηπειρωτικές χερσαίες εκτάσεις όταν βρίσκονταν πιο πρόσφατα η μία δίπλα στην άλλη. Οι θέσεις των ηπείρων έχουν προσδιοριστεί με ακρίβεια μέχρι την πρώιμη Ιουρασική περίοδο, λίγο πριν τη διάλυση της Παγγαίας. Η παλαιότερη ήπειρος Γκοντβάνα δεν θεωρείται υπερήπειρος σύμφωνα με τον πρώτο ορισμό, αφού οι χερσαίες εκτάσεις της Βαλτικής, της Λαυρεντίας και της Σιβηρίας ήταν ξεχωριστές εκείνη την περίοδο.
Απάς

Το Απάς (, Απάχ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία . 

Το Απάς απέχει 2 χιλιόμετρα από το Σιρκ-λε-Μπαν, 25 χιλιόμετρα από Τιονβίλ και 50 χιλιόμετρα από την Μετς . Βρίσκεται στα σύνορα της Γερμανίας και του Λουξεμβούργου, ενώ οι δήμοι που είναι ακριβώς απέναντι από τα σύνορα είναι το Περλ στη Γερμανία και το Σένγκεν στο Λουξεμβούργο. 

Ένα φυσικό απόθεμα για ορχιδέες βρίσκεται κατά μήκος των λόφων ασβεστόλιθου, από τα οποίους υπάρχουν πολλές στην πόλη.
Σάντα Τερέζα Γκαλλούρα

Η Σάντα Τερέζα Γκαλλούρα είναι Δήμος της Ιταλικής επαρχίας του Σάσσαρι στην Περιφέρεια Σαρδηνία στην Ιταλία. Την περίοδο 2005 - 2016 η Σάντα Τερέζα Γκαλλούρα ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005). Ο πληθυσμός της πόλης είναι 5.211 κάτοικοι και η πυκνότητα του πληθυσμού 51 κάτοικοι ανά τετραγωνικό χιλιόμετρο (30 Νοεμβρίου 2014). 

Βρίσκεται στο βορινότερο άκρο της Σαρδηνίας στο Στενό του Μπονιφάτσιο, η Κορσική φαίνεται καθαρά από την ακτή της πόλης. Η θέση της Σάντα Τερέζα Γκαλλούρα πιθανότατα να αντιστοιχεί στην ίδια θέση που βρισκόταν η αρχαία πόλη Τίβουλα.
Η Σάντα Τερέζα Γκαλλούρα έχει μόνιμο πληθυσμό 5.000 κατοίκους που τους θερινούς μήνες με τον τουρισμό φτάνει τους 10.000 - 15.000, περιέχει πολλά τουριστικά καταστήματα και εστιατόρια που είναι κλειστά τους χειμερινούς μήνες. Η παραλία της Σάντα Τερέζα στα βόρεια είναι γεμάτη από κόσμο και τα νερά της είναι γενικά ζεστά.
Τζον Έλερκερ Μπούλκοτ

Ο Τζον Έλερκερ Μπούλκοτ (1784-1855) ήταν έμπορος και πλοιοκτήτης από το Λονδίνο. Ήταν διευθυντής της Τράπεζας του Λονδίνου, της Τράπεζας του Δουβλίνου, καθώς και της εταιρείας "New Zealand Company". Υπηρέτησε ως σερίφης του Μεριόνετ στην Ουαλία. Μέχρι τον θάνατό του το 1855, διέθετε σημαντικές εκτάσεις και κτίρια στο Λονδίνο, καθώς και άλλα ακίνητα λίγο πιο έξω από την πόλη.
Μπάμπης Τσικληρόπουλος

Ο Μπάμπης Τσικληρόπουλος (1939 -2011) ήταν συγγραφέας, σεναριογράφος, στιχουργός και ποιητής. Ήταν ιδρυτικό μέλος της Ένωσης Σεναριογράφων Ελλάδος.
Χρυσό Τρίγωνο

Το Χρυσό Τρίγωνο (αγγλικά: Golden Triangle) είναι γεωγραφική περιοχή που βρίσκεται στις ορεινές περιοχές της Ταϊλάνδης, της Μιανμάρ και του Λάος (σύμφωνα με ορισμένες πηγές επίσης του βορειοανατολικού Βιετνάμ και της νότιας Κίνας), όπου στα μέσα του 20ού αιώνα δημιουργήθηκε ένα σύστημα παραγωγής και εμπορίου οπίου από τα οργανωμένα εγκληματικά συνδικάτα των παγκόσμιων ελίτ.

Το όνομα "Χρυσό Τρίγωνο", πpοήλθε από τη CIA, για να αναφέρθει σε μια έκταση περίπου 950.000 τετραγωνικών χλμ (367.000 τμ μίλια) που επικαλύπτει τα βουνά των τριών παρακείμενων χωρών.

Μαζί με το Αφγανιστάν και την Χρυσή ημισέληνο,υπήρξε μια από τις μεγαλύτερες περιοχές παραγωγής οπίου παγκοσμίως, από τη δεκαετία του 1950. Το μεγαλύτερο μέρος της ηρωίνης παγκοσμίως προήλθε από το Χρυσό Τρίγωνο μέχρι τις αρχές του 21ου αιώνα, όταν το Αφγανιστάν έγινε ο μεγαλύτερος παραγωγός στον κόσμο.
Ιερό του Ανούβιδος

Κάτοψη του [[KV62]]

Το Ιερό του Ανούβιδος (ή Ιερό του Άνουβη) ήταν μέρος των κτερισμάτων του Τουταγχαμών (18η Δυναστεία, Νέο Βασίλειο). Ο τάφος ανακαλύφθηκε όντας σχεδόν ανέπαφος στις 4 Νοεμβρίου 1922 στην Κοιλάδα των Βασιλέων στις δυτικές Θήβες από τον Χάουαρντ Κάρτερ. Σήμερα το αντικείμενο, με τον αριθμό εύρεσης 261, αποτελεί έκθεμα στο Αιγυπτιακό Μουσείο στο Κάιρο, με τον αριθμό απογραφής JE 61444.
Έντσο της Σαρδηνίας

Ο Έντσο της Σαρδηνίας (περί το 1218 - 14 Μαρτίου 1272), μέλος του Οίκου των Χοενστάουφεν και μεγαλύτερος νόθος γιος του αυτοκράτορα Φρειδερίκου Β΄ διετέλεσε Βασιλιάς της Σαρδηνίας (1238 - 1249). Έπαιξε σημαντικό ρόλο στον πόλεμο που ξέσπασε ανάμεσα στους Γουέλφους και τους Γιβελλίνους στο Βασίλειο της Ιταλίας που ήταν υποτελές στην Αγία Ρωμαϊκή Αυτοκρατορία. Ανατράπηκε και συνελήφθη από τους εχθρούς του (1249), παρέμεινε φυλακισμένος στην Μπολόνια μέχρι τον θάνατο του (1272). Ο Έντσο ήταν ο μεγαλύτερος από τους νόθους γιους του Φρειδερίκου Β΄ και ο πιο ευνοούμενος, η μητέρα Αδελαΐδα από την Σουηβία ήταν συγγενής του δούκα Κορράδου Α΄ του Σπολέτο. Είχε ευχάριστη προσωπικότητα, έμοιαζε εκπληκτικά με τον πατέρα του στην εμφάνιση και είχε μεγάλη αγάπη εξίσου στις τέχνες. Ο Έντσο συνέχισε τους πολέμους του πατέρα του με τον πάπα Γρηγόριο Θ΄ και τις υπόλοιπες πόλεις στην βόρεια Ιταλία που ανήκαν στην Λομβαρδική Λίγκα.
Χάριετ Μπίτσερ Στόου

Η Χάριετ Μπίτσερ Στόου ("Harriet Elisabeth Beecher Stowe", 1811 –1896) ήταν Αμερικανίδα συγγραφέας και υπέρμαχος της κατάργησης της δουλείας.

Είναι γνωστή για το μυθιστόρημά της «Η Καλύβα του Μπαρμπα-Θωμά», που το έγραψε το 1852, και περιγράφει τις απάνθρωπες συνθήκες στις οποίες ζούσαν οι Αφροαμερικανοί σκλάβοι, στην Αμερική.
Γόδας

Ο Γόδας (πέθανε το 533) ήταν ένας Βησιγότθος ευγενής του βασιλείου των Βανδάλων στην Βόρεια Αφρική. Ο βασιλιάς των Βανδάλων Γελίμερος τον διόρισε κυβερνήτη στην Σαρδηνία αλλά ο Γόδας σταμάτησε αμέσως να πληρώνει τους φόρους και ανακήρυξε τον εαυτό του Βασιλιά της Σαρδηνίας (533). Αμέσως ήρθε σε επαφή με τον Βυζαντινό αυτοκράτορα Ιουστινιανό σαν ανεξάρτητος βασιλιάς με πρόθεση να δημιουργήσει το δικό του πριγκιπάτο στην Σαρδηνία. Ο Γελίμερος έστειλε έναν μεγάλο στρατό από την Αφρική με αρχηγό τον αδελφό του Τζάζο, στόχος του να καταπνίξει την εξέγερση. Ο ιστορικός Προκόπιος γράφει ότι ο Τζάζο στρατοπέδευσε στο Κάλιαρι, κατέλαβε εύκολα την πόλη και σκότωσε τον Γόδα με ολόκληρο τον στρατό του. Μία στρατιωτική βοήθεια που έστειλε ο αυτοκράτορας Ιουστινιανός για να βοηθήσει τον Γόδα δεν πρόλαβε να φτάσει.

Η επανάσταση του Γόδα ήταν τελικά μοιραία και για το ίδιο το βασίλειο των Βανδάλων στην Τυνησία, η Βυζαντινή αυτοκρατορία εκμεταλλεύτηκε την εξασθένιση του στρατού αφού το μεγαλύτερο μέρος του βρισκόταν στην Σαρδηνία. Ο Βελισάριος στρατοπέδευσε στην Τυνησία και συνέτριψε τους Βανδάλους στην Μάχη του Δέκιμον, τα Βυζαντινά στρατεύματα κατέλαβαν την Καρχηδόνα πριν επιστρέψει ο στρατός του Τζάζο.
ΣΙΣ Ρόμα

Η ΣΙΣ Ρόμα (ιταλικά: "Sistemi Integrati per lo Sport Roma", "SIS Roma") είναι ιταλικός αθλητικός σύλλογος με έδρα τη Ρώμη. Ιδρύθηκε το 2008 και διατηρεί τμήματα ανταγωνιστικής κολύμβησης, υδατοσφαίρισης γυναικών, συγχρονισμένης κολύμβησης και μονοπέδιλης κολύμβησης. Έδρα του συλλόγου είναι το Centro Federale Polo Natatorio Ostia.

Η Ρόμα σύντομα έγινε μία από τις κορυφαίες ιταλικές ομάδες στη γυναικεία υδατοσφαίριση. Το 2019 κατέκτησε για πρώτη φορά το Κύπελλο Ιταλίας. Την περίοδο 2019–20 συμμετέχει για πρώτη φορά στην Ευρωλίγκα γυναικών.
Ανατολικό Τουρκεστάν

μικρογραφία|250x250εσ|Διοικητικός χάρτης του Σιντσιάνγκ (Ανατολικό Τουρκεστάν)
μικρογραφία|250x250εσ|Το έδαφος του Ανατολικού Τουρκεστάν.
Το Ανατολικό Τουρκεστάν (γνωστό και ως Ουιγουριστάν, Ουιγουρία, Κασγκαρία, ουιγουρικά: Sherqiy Türkistan) είναι πολιτικός όρος που έχει διαφορετικές έννοιες ανάλογα με το πλαίσιο. 

Η ονομασία "Ανατολικό Τουρκεστάν" είναι πολιτικός όρος. Ο όρος επινοήθηκε σχετικά πρόσφατα, ενώ οι παλαιότερες ονομασίες της περιοχής είναι οι ακόλουθες: Μικρή Μπουχαρία, Αλτισάρ, Ιετισάρ. Σε ιστορικές πηγές η χώρα (ή περιοχή) συναντάται και ως Ουιγουριστάν. Αυτό διαπιστώνεται από διάφορες πηγές. Ο Μωάμεθ Ίμιν Σαντρ Κασγκάρι στο έργο του Ασάρ αλ φουτούχ (1790) αποκάλεσε τη χώρα Ουιγουριστάν, η οποία περιλαμβάνει έξι πόλεις . Το βόρειο τμήμα του σύγχρονου Σιντσιάνγκ ονομαζόταν Τζουνγκαρία. 

Σε αυτή την ιστορική περιοχή της Κεντρικής Ασίας κατοικούν τουρκικοί λαοί. Είναι η πατρίδα των τουρκόφωνων Ουιγούρων. Στην περιοχή ζουν Ουιγούροι, Καζάκοι, Κιργίζιοι, Ουζμπέκοι, Τάταροι και Τατζίκοι. Η επικράτεια του σύγχρονου Σιντσιάνγκ κατοικείται κυρίως από διάφορους λαούς Τουρκικής και Μογγολικής καταγωγής, όπως: Ουιγούροι, Καζάκοι, Ουζμπέκοι, Μογγόλοι, Κινέζοι. Συνολικά, στην περιοχή ζουν πάνω από δώδεκα εθνοτικές ομάδες. Επί του παρόντος, η περιοχή ανήκει στην Κίνα και το όνομα Σιντσιάνγκ σημαίνει νέο σύνορο. Ήδη από την εποχή των Τσινγκ, η περιοχή που αντιστοιχεί στην κινεζική επαρχία του Σιντσιάνγκ είχε αποκτήσει το σημερινό της όνομα. 

Τον 20ό αιώνα, υπήρχαν δύο απόπειρες ανεξαρτητοποίησης: 

* Ισλαμική Δημοκρατία του Ανατολικού Τουρκεστάν (1933 - 1934) 
* Επαναστατική Δημοκρατία του Ανατολικού Τουρκεστάν (1944 - 1949) 

Επί του παρόντος, το έδαφος του Ανατολικού Τουρκεστάν ανήκει στην Αυτόνομη Ουιγουρική Περιφέρεια του Σιντσιάνγκ της Κίνας.
Μπαρισόν Β΄ της Αρμπορέα

Ο Μπαρισόν Β΄ της Αρμπορέα (πέθανε το 1186) ήταν Δικαστής της Αρμπορέα (1146 - 1185) μία από τις τέσσερις Δικαιοδοσίες στην Σαρδηνία και για σύντομο χρονικό διάστημα Βασιλιάς της Σαρδηνίας (1164 - 1165). Ο Μπαρισόν Β΄ της Αρμπορέα ήταν γιος του Κομίτα Β΄ και της Έλενας του Ορρουμπού. Η βασιλεία του ήταν πρωτοποριακή στην ιστορία της Σαρδηνίας, το Πριγκιπάτο της Καταλωνίας απέκτησε εξουσία στην Σαρδηνία και κλιμακώθηκε η σύγκρουση ανάμεσα στην Πίζα και την Δημοκρατία της Γένοβας. Ο Μπαρισόν Β΄ ήταν ο πρώτος ευγενής που χρίστηκε για σύντομο διάστημα βασιλιάς της Σαρδηνίας από τον Αυτοκράτορα (1164 - 1165).
Κατερίνα Δασκαλάκη

Η Κατερίνα Δασκαλάκη (γεννημένη στις 26 Μαρτίου 1944 στην Αθήνα) είναι Ελληνίδα πολιτικός και δημοσιογράφος.

Ήταν μέλος της Πολιτικής Άνοιξης και μέλος του Ευρωπαϊκού Κοινοβουλίου από τις 19 Ιουλίου 1994 έως τις 19 Ιουλίου 1999. Σπούδασε στο ΕΚΠΑ.
Capesize

Τα Capesize είναι τα μεγαλύτερα πλοία ξηρού φορτίου. Είναι πολύ μεγάλα για να διέλθουν από το κανάλι του Σουέζ (όρια Suezmax) ή από το κανάλι του Παναμά (Παναμάξ) και έτσι πρέπει να περάσουν είτε το Ακρωτήριο της Καλής Ελπίδος είτε το Ακρωτήριο Χορν για να διασχίσουν τους ωκεανούς.
Καρπαντρά

Το Καρπαντρά (γαλλικά: "Carpentras") είναι κοινότητα στο νομό Βωκλύζ στην περιοχή Προβηγκία-Άλπεις-Κυανή Ακτή στη νοτιοανατολική Γαλλία.

Ως πρωτεύουσα του Κοντά Βεναισέν, περιοχή που τα παπικά κράτη διατήρησαν μέχρι τη Γαλλική Επανάσταση, ήταν συχνά η κατοικία των Παπών της Αβινιόν. Σήμερα η πόλη είναι υπονομαρχία του νομού και εμπορικό κέντρο της περιοχής. Είναι γνωστή για την μαύρη τρούφα που παράγεται στην περιοχή της.

Ο πληθυσμός της πόλης ανέρχεται σε 28.554 κατοίκους (2016).
Αρζανσί

Το Αρζανσί( , ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία .
Φώτα του Φοίνιξ

Τα Φώτα του Φοίνιξ (μερικές φορές αποκαλούνται και «Φώτα πάνω από το Φοίνιξ») ήταν μια σειρά από άγνωστης ταυτότητας ιπτάμενα αντικείμενα (UFO) που παρατηρήθηκαν ευρέως στον ουρανό πάνω από τις αμερικανικές πολιτείες Αριζόνα και Νεβάδα καθώς και την μεξικανική πολιτεία Σονόρα στις 13 Μαρτίου 1997. 

Φώτα διαφόρων περιγραφών παρατηρήθηκαν από χιλιάδες μάρτυρες στο χρονικό διάστημα μεταξύ 19:30 και 22:30 MST, σε μια συνολική απόσταση περίπου 500 χιλιομέτρων, ξεκινώντας από τα όρια της Νεβάδα, έπειτα στο Φοίνιξ, ως και τα περίχωρα της Τουσόν. Δύο διακριτά γεγονότα σχετίζονται με το περιστατικό: ένας τριγωνικός σχηματισμός φώτων που εθεάθη να περνά πάνω από την πολιτεία και μια σειρά από ακίνητα φώτα που παρατηρήθηκαν στην περιοχή του Φοίνιξ. Η Πολεμική Αεροπορία των Ηνωμένων Πολιτειών αναγνώρισε τη δεύτερη ομάδα φώτων ως φωτοβολίδες που έριξαν αεροσκάφη A-10 Warthog κατά τη διάρκεια άσκησης στη νοτιοδυτική Αριζόνα. Οι μάρτυρες ισχυρίζονται ότι παρατήρησαν ένα πελώριο UFO με σχήμα γωνίας μαραγκού (ορθής γωνίας), που διέθετε πέντε σφαιρικά φώτα ή ενδεχομένως φωτοεκπέμπουσες μηχανές. Ο τότε κυβερνήτης της Αριζόνα Φάιφ Σάιμιντον, υπήρξε μάρτυρας του περιστατικού και αργότερα αποκάλεσε το αντικείμενο "απόκοσμο". 

Αναφέρθηκε ότι τα φώτα επανεμφανίστηκαν το 2007 και το 2008, αλλά τα περιστατικά αυτά αποδόθηκαν γρήγορα, αντίστοιχα, σε στρατιωτικές φωτοβολίδες που έπεσαν από μαχητικά αεροσκάφη και σε φωτοβολίδες συνδεδεμένες με μπαλόνια ηλίου που απελευθερώθηκαν από πολίτη.
Κώστας Τζιαντζής

Ο Κώστας Τζιαντζής (1948-2011) γεννήθηκε στον Πύργο της Ηλείας ήταν Έλληνας πολιτικός, στέλεχος του ΚΚΕ και αργότερα στέλεχος του Νέου Αριστερού Ρεύματος. 

Σπούδασε νομικά στο Πανεπιστήμιο της Αθήνας. Εντάχθηκε στο αντιδικτατορικό κίνημα, συνελήφθη το 1968 και κρατήθηκε στην Ασφάλεια. Το 1969 οργανώθηκε στην ΚΝΕ. Ήταν μέλος του Κεντρικού Συμβουλίου της ΚΝΕ στα χρόνια της δικτατορίας και βασικός συντελεστής στη δημιουργία της Αντι-ΕΦΕΕ. Στην εξέγερση του Πολυτεχνείου ήταν γραμματέας της Οργάνωσης Σπουδάζουσας της ΚΝΕ και έπαιξε πρωταγωνιστικό ρόλο στην εξέλιξη των γεγονότων. Καταζητούμενος της χούντας από τον Φεβρουάριο του 1974, πέρασε στην παρανομία μέχρι τη μεταπολίτευση.
Μετά την κατάρρευση της χούντας υπήρξε μέλος της Κεντρικής Επιτροπής του ΚΚΕ μέχρι το 1989.

Η θετική απόφαση της ΚΕ του ΚΚΕ για την συγκρότηση της κυβέρνησης Τζανετάκη (συγκυβέρνηση ΝΔ/ενιαίος ΣΥΝ) τον Ιούνιο του 1989 και αμέσως μετά της Οικουμενικής κυβέρνησης Ζολώτα (ΝΔ/ΠΑΣΟΚ/ενιαίος ΣΥΝ), σε συνδυασμό με τις εξελίξεις πλήρους γραφειοκρατικοποίησης και κατάρρευσης στις χώρες του ονομαζόμενου υπαρκτού σοσιαλισμού, αποτέλεσαν τις αιτίες που οδήγησαν σε παραίτηση τον Κώστα Τζιαντζή από την Κεντρική Επιτροπή το Νοέμβριο του 1989 μαζί με άλλα 14 μέλη της και σε αποχώρηση από το ΚΚΕ. Λίγο αργότερα, οι δεκαπέντε παραιτηθέντες από την ΚΕ μαζί με πολλά μέλη του ΚΚΕ που αποχώρησαν επίσης από αυτό, συνέβαλαν στη δημιουργία του Νέου Αριστερού Ρεύματος (ΝΑΡ). Στα δύσκολα για την Αριστερά χρόνια που ακολούθησαν, ο Κώστας Τζιαντζής κατέβαλε συστηματικές προσπάθειες για την ανασυγκρότηση του κομμουνιστικού ιδανικού και τη διαμόρφωση ενός επαναστατικού προγράμματος του αντίστοιχου κόμματος και του εργατικού κινήματος της εποχής μας, για την κομμουνιστική απελευθέρωση της κοινωνίας. Κατέβαλε επίσης συστηματικές προσπάθειες, για την ενότητα δράσης των ποικίλων ιστορικών ρευμάτων της Αριστεράς. Πέθανε την 1η Νοεμβρίου 2011.
Ακχισάρ

Το Ακχισάρ (τουρκικά: "Akhisar"), γνωστό στα ελληνικά κυρίως ως Θυάτειρα και Αξάρι, είναι πόλη της επαρχίας Μανίσα του διαμερίσματος Αιγαίου στη Δυτική Τουρκία. Αποτελεί έδρα δήμου και σύμφωνα με εκτίμηση του 2014, ο πληθυσμός του ανέρχεται σε 163.107 κατοίκους.
Νταραμσάλα

Η Νταραμσάλα είναι η έδρα της επαρχίας Κάνγκρα στην Ινδία. Παλαιότερα ήταν γνωστή ως Μπαγκσού. Η κατοικία του Δαλάι Λάμα και της Κεντρικής Θιβετιανής Διοίκησης (η θιβετιανή εξόριστη κυβέρνηση) βρίσκεται στη Νταραμσάλα. Η Νταραμσάλα απέχει 18 χιλιόμετρα από τη Κάνγκρα. Η Νταραμσάλα συμπεριλήφθη στις 100 ινδικές πόλεις που θα αναπτυχθούν ως έξυπνες πόλεις σύμφωνα με την αποστολή έξυπνων πόλεων υπό την αιγίδα του πρωθυπουργού Ναρέντρα Μόντι,. Στις 19 Ιανουαρίου 2017, ο πρωθυπουργός του κρατιδίου Χιμάτσαλ Πραντές, Βιρμπάντρα Σινγκ, ονόμασε την Νταραμσάλα ως δεύτερη πρωτεύουσα του Χιμάτσαλ Πραντές, κάνοντας το Χιμάτσαλ Πραντές το τρίτο κρατίδιο της Ινδίας με δύο πρωτεύουσες μετά από την ενωσιακή επικράτεια του Τζαμού και Κασμίρ και τη Μαχαράστρα. Βρίσκεται σε υψόμετρο 1.457 μέτρων και το 2015 είχε πληθυσμό 53.543 κατοίκων.
Καλλιόπη Νικολάου

Η Καλλιόπη Νικολάου, γεννηθείσα στις 26 Απριλίου 1937 στην Κορινθία, είναι Ελληνίδα πολιτικός. 

Ήταν μέλος του ΠΑΣΟΚ και εξελέγη μέλος στο πρώτο Ευρωπαϊκό Κοινοβούλιο για την Ελλάδα από την ένταξη της στην ΕΟΚ το 1981 μέχρι το 1984, αντικαθιστώντας τον Δημήτριο Κουλουριάνο.
Σοφία Παπαμιχαλοπούλου

Η Σοφία Παπαμιχαλοπούλου (γεννηθείσα στις 5 Απριλίου 1990) είναι αλπινίστρια που εκπροσώπησε την Κύπρο στους Χειμερινούς Ολυμπιακούς Αγώνες 2010 μαζί με τον αδελφό της Χριστόφορο. Κατά την διάρκεια της τελετής λήξης των αγώνων, ήταν σημαιοφόρος της Κύπρου.
Έγχρωμος

Έγχρωμος είναι ένας εθνοτικός περιγραφικός χαρακτηρισμός, που χρησιμοποιείται ιστορικά στις Ηνωμένες Πολιτείες (κατά κύριο λόγο κατά την εποχή του Τζιμ Κρόου) και στο Ηνωμένο Βασίλειο, με τις πρώην αποικίες του. Στις Ηνωμένες Πολιτείες, ο όρος αναφέρεται γενικά στα μη «λευκά» άτομα. Ο όρος τώρα έχει ουσιαστικά το ίδιο νόημα στο Ηνωμένο Βασίλειο, με το «έγχρωμος» να ισοδυναμεί με τους «ανθρώπους χρώματος». 

Ιστορικά, για παράδειγμα, στην Δυτικές Ινδίες, ο όρος «έγχρωμος» αρχικά είχε πιο περίπλοκη ταξική και πολιτική σημασία και χρησιμοποιήθηκε ειδικά για να υποδηλώσει ένα άτομο με μερική ή ολική Μαύρη αφρικανική καταγωγή, αλλά επίσης και της ίδιας τάξης με λευκό ή κάποιαν με συγκεκριμένα παρόμοια προνόμια. Ένα τέτοιο πρόσωπο μπορεί να ήταν ελεύθερο ή να εργαζόταν σε συνεργασία με το σύστημα της δουλείας. Οι έγχρωμοι σχημάτιζαν ξεχωριστή κοινωνική τάξη, διαφορετική από την πλειοψηφία του υποταγμένου πληθυσμού. 

Στον αμερικανικό νότο, η χρήση της ονομασίας «έγχρωμος» σταδιακά περιορίστηκε στον όρο «νέγρος». Μετά το Κίνημα πολιτικών δικαιωμάτων, ο «έγχρωμος» και ο «νέγρος» αντικαταστάθηκαν από το «μαύρος» και, στις Ηνωμένες Πολιτείες με το «Αφροαμερικανός» ως υποχώρηση κατά του διχαστικού χρωματισμού στις διάφορες κοινότητες. Σύμφωνα με το λεξικό Merriam-Webster, η λέξη "έγχρωμος" χρησιμοποιήθηκε για πρώτη φορά τον 14ο αιώνα, αλλά με διαφορετικό νόημα από τη φυλή ή την εθνικότητα. 

Στη βρετανική χρήση, ο όρος αναφέρεται σε «πρόσωπο που είναι ολικώς ή μερικώς μη λευκής καταγωγής» και η χρήση του μπορεί να θεωρηθεί ως απαρχαιωμένη ή προσβλητική και προτιμώνται άλλοι όροι, ιδιαίτερα όταν αναφέρεται σε μία εθνότητα. 

Στη Νότια Αφρική, ο όρος έγχρωμοι χρησιμοποιείται για να περιγράψει ανθρώπους με μικτή καταγωγή. Έτσι, η Νότια Αφρική έχει κατατάξει ευρέως τους ανθρώπους σε τέσσερις φυλές, δηλαδή Μαύρους, Λευκούς, Έγχρωμους και Ινδούς. 

Σε άλλες αγγλόφωνες χώρες, ο όρος έχει ποικίλες έννοιες. Στη Νότια Αφρική, τη Ναμίμπια, τη Μποτσουάνα, τη Ζάμπια και τη Ζιμπάμπουε, ο όρος έγχρωμοι (συχνά με κεφαλαία) αναφέρεται τόσο σε μια συγκεκριμένη εθνοτική ομάδα σύνθετης μικτής προέλευσης, η οποία δεν θεωρείται ούτε μαύρη ούτε άσπρη και σε άλλα πλαίσια (συνήθως πεζά) της μικτής φυλής.
Αργήλη

Στην ελληνική μυθολογία με το όνομα Αργήλη αναφέρεται μία από τις πενήντα Θεσπιάδες, κόρη του Θεσπίου και της Μεγαμήδης. Η Αργήλη, σύμφωνα με τη "Βιβλιοθήκη Απολλοδώρου", γέννησε από τον ήρωα Ηρακλή έναν γιο, τον Κλεόλαο.
ΝΙΜΤΣ

Το 417 Νοσηλευτικό Ίδρυμα Μετοχικού Ταμείου Στρατού, κοινώς γνωστό με το ακρωνύμιο ΝΙΜΤΣ, είναι δημόσιο γενικό νοσοκομείο που βρίσκεται στο κέντρο της Αθήνας, κοντά στο σταθμό του μετρό Μέγαρο Μουσικής. 

Σύμφωνα με τον ιδρυτικό του νόμο (AN 1137/1946), το ΝΙΜΤΣ είναι Νομικό Πρόσωπο Δημοσίου Δικαίου, το οποίο εποπτεύεται από το Υπουργείο Εθνικής Άμυνας, μέσω του Γενικού Επιτελείου Στρατού. 

Το νοσοκομείο αποτελείται από δύο πολυώροφα κτίρια, συνολικής χωρητικότητας 405 κλινών. Το δεύτερο κτίριο που ονομάζεται «νέα πτέρυγα» εγκαινιάστηκε το 1981. Περισσότεροι από 100.000 ασθενείς εξετάζονται σε ετήσια βάση και περισσότεροι από 15.000 ασθενείς νοσηλεύονται. Απασχολεί περίπου 1.000 άτομα.
Beastars

Το Beastars είναι ιαπωνική σειρά manga γραμμένη και εικονογραφημένη από την Πάρου Ιταγκάκι. Η σειρά έχει κερδίσει πολλά βραβεία, όντας και ο πρώτος τίτλος της Akita Shoten που κέρδισε το βραβείο Manga Taishō. Μια διασκευή τηλεοπτικής σειράς anime από την Orange έκανε πρεμιέρα στις 9 Οκτωβρίου 2019 στα καθορισμένα προγράμματα +Ultra της Fuji TV. Μια δεύτερη σεζόν για το άνιμε ανακοινώθηκε στο τελείωμα της πρώτης σεζόν. Η πρώτη σεζόν κυκλοφόρησε στις 19 Μαρτίου 2020 στο Netflix εκτός Ιαπωνίας.
Γκουρού Αμάρ Ντας

Ο Γκουρού Αμάρ Ντας (5 Μαΐου 1479 - 1 Σεπτεμβρίου 1574) ήταν ο τρίτος από τους δέκα γκουρού του Σιχισμού, ο οποίος έλαβε το αξίωμα του Σιχ-Γκουρού στις 26 Μαρτίου 1552 και σε ηλικία 73 ετών.

Πριν γίνει Σιχ, ο Αμάρ Ντας είχε προσχωρήσει στη Βισνουϊδική παράδοση του Ινδουισμού για το μεγαλύτερο μέρος της ζωής του. Μια μέρα άκουσε την ανιψιά της συζύγου του, Μπίμπι Άμρο, να απαγγέλλει έναν ύμνο του Γκουρού Νάνακ Ντεβ και συγκινήθηκε βαθιά. Η Μπίμπι Άμρο ήταν η κόρη του Γκουρού Ανγκάντ, του δεύτερου και τότε εν ενεργεία Γκουρού των Σιχ. Ο Αμάρ Ντας έπεισε την Μπίμπι Άμρο να τον συστήσει στον πατέρα της και το 1539, ο Αμάρ Ντας, στην ηλικία των εξήντα ετών, συνάντησε τον Γκουρού Ανγκάντ και έγινε Σιχ, αφιερώνοντας τον εαυτό του σε εκείνον. Το 1552, πριν τον θάνατό του, ο Γκουρού Ανγκάντ διόρισε τον Αμάρ Ντας ως Γκουρού Αμάρ Νας και στη συνέχεια τον έχρισε τον τρίτο Γκουρου του Σιχισμού.

Ο Γκουρού Αμάρ Ντας υπήρξε ένας σημαντικός καινοτόμος του Σιχισμού, ο οποίος εισήγαγε τη θρησκευτική οργάνωση με το σύστημα "Μαντζί" (διορισμοί εκπαιδευμένων κληρικών), ένα σύστημα το οποίο με τα χρόνια αναπτύχθηκε και επιβιώνει μέχρι και τη σύγχρονη εποχή. Έγραψε και συνέλεξε ύμνους σε ένα "Πότι" (βιβλίο), το οποίο τελικά βοήθησε στη δημιουργία του "Αντί Γκραντ". Βοήθησε στην εγκαθίδρυση των Σιχ τελετουργικών που σχετίζονταν με την ονοματοδοσία των παιδιών, τον γάμο ("Ανάντ Καράζ") και την κηδεία, καθώς επίσης και της πρακτικής των συναθροίσεων και των εορτασμών φεστιβάλ όπως τα Ντιβάλι, Μάγκχι και Βαϊσάχι. Ίδρυσε επίσης κέντρα Σιχ προσκυνημάτων και επέλεξε την τοποθεσία του Χρυσού Ναού.

Ο Γκουρού Αμάρ Ντας παρέμεινε ο ηγέτης των Σιχ μέχρι την ηλικία των 95 ετών και ονόμασε τον γαμπρό του, Μπάι Τζίτα (αργότερα γνωστός με το όνομα Γκουρού Ραμ Ντας), ως διάδοχό του.
Ιωάννης Καστρίτης

Ο Ιωάννης Καστρίτης (γενν. 4 Απριλίου 1982) είναι Έλληνας πρώην καλαθοσφαιριστής και νυν επαγγελματίας προπονητής καλαθοσφαίρισης. Είναι ο τωρινός προπονητής της Χάποελ Ιερουσαλήμ.
Κλειστό Γυμναστήριο Παλαιού Φαλήρου «Σοφία Μπεφόν»

Το Κλειστό Γυμναστήριο Παλαιού Φαλήρου «Σοφία Μπεφόν» είναι κλειστό γήπεδο που βρίσκεται στο Παλαιό Φάληρο. Το γήπεδο ονομάστηκε προς τιμήν της Σοφίας Μπεφόν. Χρησιμοποιείται κυρίως για τη διεξαγωγή αγώνων γυμναστικής, καλαθοσφαίρισης, πετοσφαίρισης και χειροσφαίρισης. Η χωρητικότητα της αίθουσας είναι 1.204 θέσεις.
Αλμπέρτο Γκριμάλντι

Ο Αλμπέρτο Γκριμάλντι (ιταλικά: Alberto Grimaldi), (28 Μαρτίου 1925 - 23 Ιανουαρίου 2021) ήταν Ιταλός παραγωγός κινηματογραφικών ταινιών.
Μαριάννα Ζορμπά

Η Μαριάννα Ζορμπά (γεννηθείσα το 1967 στην Αθήνα) είναι Ελληνίδα τραγουδίστρια και καθηγήτρια μουσικής. Ασχολείται περισσότερο με την εθνική και παραδοσιακή μουσική. Το 1997 εκπροσώπησε την Ελλάδα στην 42η Διαγωνισμό Τραγουδιού Eurovision. Αρραβωνιάστηκε με τον Μανώλη Μανουσέλη, ένα συνθέτης, μια εβδομάδα πριν τον διαγωνισμό στο Δουβλίνο. Λίγες εβδομάδες μετά το διαγωνισμό παντρεύτηκαν. Το τραγούδι της, με τίτλο Χώρεψε, τερμάτισε 12ο στον διαγωνισμό, κερδίζοντας 39 πόντους. Το 2002, μετακόμισε στην Κρήτη. Εργάζεται ως αρχιτέκτονας και δάσκαλος μουσικής. Μαζί σχημάτισαν το συγκρότημα "Νότιος Άνεμος" και συμμετέχει σε φεστιβάλ μουσικής, συναυλίες και θεατρικές παραστάσεις στην Κρήτη. Κυκλοφόρησαν έναν δίσκο το 2005.
Σεμπάιν Μπέρινγκ-Γκουλντ

Ο Αιδεσιμότατος Σεμπάιν Μπέρινγκ-Γκουλντ (αγγλ.: Sabine Baring-Gould· 28 Ιανουαρίου 1834 - 2 Ιανουαρίου 1924) του Λιουτρέντσαρντ (Lewtrenchard) στο Ντέβον της Αγγλίας, ήταν αγγλικανός ιερέας, αγιολόγος, αρχαιοδίφης, μυθιστοριογράφος, συλλέκτης παραδοσιακών τραγουδιών και εκλεκτικός λόγιος. Η βιβλιογραφία του αποτελείται από περισσότερες από 1240 δημοσιεύσεις, αν και ο κατάλογος αυτός συνεχίζει να αυξάνεται. Η οικογενειακή του εστία, η έπαυλη του Λιουτρέντσαρντ, κοντά στο Όουκχαμπτον (Okehampton) του Ντέβον, έχει διατηρηθεί καθώς την είχε ξαναχτίσει και τώρα είναι ξενοδοχείο. Μνημονεύεται ιδιαιτέρως ως συγγραφέας ύμνων, τα γνωστότερα των οποίων είναι τα «Onward, Christian Soldiers» και «Now the Day Is Over». Επίσης μετέφρασε τα κάλαντα «Gabriel's Message» από τα βασκικά στα αγγλικά.
Απτ

H Απτ (γαλλικά: Apt) είναι κοινότητα στα νότια του νομού Βωκλύζ στην περιοχή Προβηγκία-Άλπεις-Κυανή Ακτή της νοτιοανατολικής Γαλλίας. Ο πληθυσμός ανέρχεται σε 11.710 κατοίκους (2016).

Βρίσκεται στην αριστερή όχθη του Καλαβόν, 54 χιλιόμετρα ανατολικά της Αβινιόν. Είναι η κύρια πόλη της οροσειράς Λυμπερόν.

Οι κάτοικοι αναφέρονται ως Απτεζιέν ή Απτουά (ζ).
Τερψιχόρη Χρυσουλάκη-Βλάχου

Η Τερψιχόρη Χρυσουλάκη-Βλάχου, γεννημένη στην Σητεία, ήταν Ελληνίδα ασυρματίστρια η οποία εργάστηκε για την ελληνική αντίσταση κατά τη διάρκεια του Β΄ Παγκοσμίου Πολέμου. Εκτελέστηκε από τους Ναζί, όταν συνελήφθη.
Γκουρού Ραμ Ντας

Ο Γκουρού Ραμ Ντας (1534–1581) ήταν ο τέταρτος από τους δέκα Σιχ-Γκουρού του Σιχισμού. Γεννήθηκε στις 24 Σεπτεμβρίου 1534 σε μια φτωχή Ινδουιστική οικογένεια στη Λαχόρη. Το όνομα που του δόθηκε ήταν Τζίτα, ενώ έμεινε ορφανός στα εφτά του χρόνια με αποτέλεσμα να μεγαλώσει με τη γιαγιά του, από τη μεριά της μητέρας του, σε ένα χωριό.

Στην ηλικία των 12 ετών, ο Μπάι Τζίτα και η γιαγιά του μετακόμισαν στο Γκοϊντβάλ, όπου συνάντησαν τον Γκουρού Αμάρ Ντας. Από εκείνη τη στιγμή, το αγόρι αποδέχτηκε τον Γκουρού Αμάρ Ντας ως μέντορά του και τον υπηρετούσε. Αργότερα, παντρεύτηκε την κόρη του Γκουρού Αμάρ Ντας γινόμενος μέλος της οικογένειάς του. Όπως και με τους δύο πρώτους Σιχ-Γκουρού, ο Γκουρού Αμάρ Ντας δεν επέλεξε κάποιον από τους γιους του ως διάδοχό του αλλά τον γαμπρό του, δίνοντάς του και το όνομα Ραμ Ντας (υπηρέτης ή σκλάβος του θεού).

Ο Ραμ Ντας έγινε Σιχ-Γκουρού το 1574 και υπηρέτησε ως ηγέτης των Σιχ μέχρι τον θάνατό του το 1581. Λόγω των εχθροπραξιών που αντιμετώπιζε από τους γιους του Αμάρ Ντας, μετέφερε την επίσημη βάση του σε κάποια περιοχή η οποία προσδιοριζόταν από τον Αμάρ Ντας ως "Γκουρού-κα-Τσακ". Αυτή η νεοϊδρυθείσα πόλη πήρε το όνομα Ραμντάσπουρ, η οποία στη συνέχεια αναπτύχθηκε και μετονομάστηκε σε Αμριτσάρ - την ιερότερη πόλη του Σιχισμού. Μνημονεύεται επίσης από την παράδοση των Σιχ για την επέκταση της οργάνωσης "μαντζί" και τους διορισμούς κληρικών, καθώς επίσης και για τη συλλογή δωρεών με σκοπό την θεολογική και οικονομική στήριξη του κινήματος των Σιχ. Έχρισε ως διάδοχό του τον γιο του και, εν αντιθέση με τους τέσσερις πρώτους Γκουρού οι οποίοι δεν συνδέονταν μέσω καταγωγής, ο πέμπτος αλλά και οι υπόλοιποι Σιχ-Γκουρού (μέχρι και τον δέκατο και τελευταίο) ήταν άμεσοι απόγονοι του Ραμ Ντας.
Ανταβάλ

Το Ανταβάλ ή Ακτάς (τουρκικά: "Aktaş" «Ακτάς») είναι ορεινός οικισμός στην επαρχία Νίγδης της κεντρικής Τουρκίας στην περιοχή της Καππαδοκίας. Σύμφωνα με την απογραφή του 2011, ο πληθυσμός του ανέρχεται στους 2210 κατοίκους.
Πρόγραμμα Όζμα

Το 26 μέτρων ραδιοτηλεσκόπιο Howard E. Tatel στο [[Εθνικό Παρατηρητήριο Ραδιοαστρονομίας]] στις Η.Π.Α., που χρησιμοποιήθηκε στο πρόγραμμα |250x250εσ
Το Πρόγραμμα Όζμα (αγγλ.: "Project Ozma") ήταν ένα πρωτοποριακό πείραμα αναζήτησης εξωγήινης ζωής που ξεκίνησε το 1960 από τον αστρονόμο του Πανεπιστημίου Κορνέλ, Φρανκ Νρέικ, στο Εθνικό Παρατηρητήριο Ραδιοαστρονομίας στη Δυτική Βιρτζίνια των Η.Π.Α.. Ο σκοπός του πειράματος ήταν να αναζητηθούν σημάδια ζωής σε μακρινά πλανητικά συστήματα μέσω διαστρικών ραδιοκυμάτων. Το πρόγραμμα πήρε το όνομά του από την πριγκίπισσα Όζμα, ηγεμόνα της πλασματικής γης του Οζ, εμπνευσμένο από την υποτιθέμενη επικοινωνία του Φρανκ Μπάουμ με το Οζ μέσω ραδιοφώνου για να μάθει τα γεγονότα των βιβλίων που έλαβαν χώρα μετά την "Σμαραγδένια Πόλη του Οζ". Η αναζήτηση δημοσιοποιήθηκε σε άρθρα σε δημοφιλή μέσα ενημέρωσης της εποχής, όπως το περιοδικό "Time". 

Ο Ντρέικ χρησιμοποίησε ένα ραδιοτηλεσκόπιο με διάμετρο 26 μέτρων για να μελετήσει τους αστέρες Ταυ Κήτους και Έψιλον Ηριδανού σε συχνότητα δείκτη περίπου 1,420 gigahertz. Πρόκειται για δύο παρόμοιους με τον Ήλιο αστέρες που τότε θεωρούνταν πιθανό να διαθέτουν κατοικημένους πλανήτες. Μια ζώνη 400 kilohertz γύρω από τη συχνότητα δείκτη σαρώθηκε χρησιμοποιώντας έναν μονοκαναλικό δέκτη με εύρος ζώνης 100 hertz. Οι πληροφορίες αποθηκεύτηκαν σε ταινία για μετέπειτα ανάλυση. Περίπου 150 ώρες διαλείπουσας παρατήρησης κατά τη διάρκεια μιας περιόδου τεσσάρων μηνών δεν ανίχνευσε αναγνωρίσιμα σήματα. Ένα ψευδές σήμα εντοπίστηκε στις 8 Απριλίου του 1960, αλλά καθορίστηκε ότι προερχόταν από αεροσκάφος.

Ο δέκτης συντονίστηκε σε μήκος κύματος περίπου 21 εκατοστά, το οποίο είναι το μήκος κύματος της ακτινοβολίας που εκπέμπεται φυσικά από το διαστρικό υδρογόνο. Θεωρήθηκε ότι αυτό θα ήταν γνωστό, ως ένα είδος καθολικής σταθεράς, σε οποιονδήποτε επιχειρούσε διαστρική ραδιοεπικοινωνία.

Ένα δεύτερο πείραμα, που ονομάστηκε Όζμα ΙΙ, διεξήχθη με ένα μεγαλύτερο τηλεσκόπιο (91 μ.) στο ίδιο παρατηρητήριο από τον Πάτρικ Πάλμερ και τον Μπέντζαμιν Ζάκερμαν, οι οποίοι παρακολούθησαν κατά διαστήματα 670 κοντινούς αστέρες επί περίπου τέσσερα χρόνια (1972-76). Εξετάστηκαν ένα εύρος ζώνης 10 MHz με ανάλυση 52 kHz και ένα εύρος ζώνης 625 kHz με ανάλυση 4 kHz. Το φασματόμετρο επικεντρώθηκε στη γραμμή 21 εκατοστών του υδρογόνου στο πλαίσιο ηρεμίας κάθε παρατηρούμενου αστέρα.
Αρς-Λακενεξί

Το Αρς-Λακενεξί ( , ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Αρς-συρ-Μοζέλ

Το Αρς-συρ-Μοζέλ ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Αρζβιλέρ

Το Αρζβιλέρ ( , ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Αν μάθετε τίποτα

Η Αν μάθετε τίποτα είναι κοινωνική ταινία μεγάλου μήκους σε σκηνοθεσία Μιχάλη Γιαρίμουστα, παραγωγής του 1979..

Η διάρκεια της ταινίας είναι 75 λεπτά.

Ήταν υποψήφια στο Φεστιβάλ Κινηματογράφου Θεσσαλονίκης 1979.
Σιντ, ο μικρός επιστήμονας

Ο Σιντ, ο μικρός επιστήμονας (αγγλικά: Sid the Science Kid, απαντάται και ως "Jim Henson's Sid the Science Kid" για εμπορικούς λόγους) είναι αμερικανικό τηλεοπτικό κινούμενο σχέδιο του PBS Kids. Προβλήθηκε από τις 1 Σεπτεμβρίου 2008 έως τις 25 Μαρτίου 2013, με 68 επεισόδια που χωρίζονται σε δύο κύκλους. Η σειρά παραγόταν με την βοήθεια υπολογιστή από την The Jim Henson Company και το πρώην συνδεδεμένο με το Δημόσιο Σύστημα Μεταδόσεων (PBS) τηλεοπτικό σταθμό KCET του Λος Άντζελες. 

Η παραγωγή ξεκίνησε το φθινόπωρο του 2008 και αρχικά είχαν ζητηθεί 42 επεισόδια. Έκανε πρεμιέρα την ίδια μέρα με το Μάρθα, το σκυλί που μιλάει στις 1 Σεπτεμβρίου 2008, με δέσμευση να προβάλλεται για τουλάχιστον δύο χρόνια. Ο τίτλος εργασίας του προγράμματος ήταν αρχικά ο "Ποια είναι η μεγάλη ιδέα;" και ο κεντρικός χαρακτήρας, ο Σιντ, είχε ονομαστεί αρχικά Τζος.

Ο KOCE, το κύριο μέλος του PBS για τη περιοχή του Λος Άντζελες σήμερα, ξεκίνησε τη παραγωγή του προγράμματος αφού ο KCET αποσχίστηκε από το PBS στις 31 Δεκεμβρίου 2010.
Πριγκίπισσα Γιασμίν Αγά Χαν

Η Πριγκίπισσα Γιασμίν Αγά Χαν (αγγλικά: Princess Yasmin Aga Khan (28 Δεκεμβρίου 1949), είναι Αμερικανίδα φιλάνθρωπος, γνωστή για την ευαισθητοποίηση του κοινού σχετικά με τη νόσο του Αλτσχάιμερ.

Η Πριγκίπισσα Γιασμίν είναι η δεύτερη κόρη της Αμερικανίδας ηθοποιού και σταρ του Χόλυγουντ, Ρίτας Χέιγουορθ και το τρίτο παιδί του Πρίγκιπα Αλί Χαν, ο οποίος υπήρξε αντιπρόσωπος του Πακιστάν στα Ηνωμένα Έθνη από τον Φεβρουάριο του 1958 μέχρι το θάνατό του το 1960.
Χάι Ροκ

Χάι Ροκ είναι τίτλος ελληνικής κωμικής τηλεοπτικής σειράς παραγωγής 1992-1994 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψε η Ελένη Μαβίλη, ενώ την σκηνοθεσία των επεισοδίων της σειράς ανέλαβαν η Ελένη Μαβίλη, ο Άκης Σταματιάδης, ο Βασίλης Βλαχοδημητρόπουλος και ο Πέτρος Λεωκράτης. 

Η σειρά προβλήθηκε για πρώτη φορά στις 15 Σεπτεμβρίου του 1992 ενώ το τελευταίο επεισόδιο προβλήθηκε το 1994. Συνολικά, η σειρά αποτελείται από δύο κύκλους με συνολικά 84 επεισόδια.
Μάρθα, το σκυλί που μιλάει

Η Μάρθα, το σκυλί που μιλάει είναι παιδική εκπαιδευτική τηλεοπτική σειρά, βασισμένη στο ομότιτλο βιβλίο της Σούζαν Μέντωγκ του 1992, και στενά συνδεδεμένη με τη παιδική τηλεοπτική σειρά Άρθουρ.

Η σειρά παραγόταν από το WGBH-TV της Βοστώνης, μαζί με τα στούντιο DHX Media Vancouver του Βανκούβερ και το στούντιο Oasis Animation του Μόντρεαλ. Έκανε πρεμιέρα στις 1 Σεπτεμβρίου 2008 και τελείωσε στις 18 Νοεμβρίου 2014. Η σειρά επικεντρώνεται στα συνώνυμα και το λεξιλόγιο, ενώ περιστασιακά εισάγει επιστημονικά θέματα, ακόμη καιι μαθήματα ισπανικής γλώσσας μέσω παθητικών αναφορών, ιστορίας και αστρονομίας. 

Ο δεύτερος κύκλος έκανε πρεμιέρα στις 14 Σεπτεμβρίου 2009. Ο τρίτος κύκλος έκανε πρεμιέρα στο PBS Kids στις 11 Οκτωβρίου 2010, και ο τέταρτος κύκλος έκανε πρεμιέρα στις 20 Φεβρουαρίου 2012. Ο πέμπτος κύκλος έκανε πρεμιέρα στις 24 Ιουνίου 2013. Ο έκτος και τελευταίος έκανε πρεμιέρα στις 31 Μαρτίου 2014.

Επαναλήψεις της σειράς μεταδίδονται στο PBS Kids.
Φρειδερίκος του Πεττοράνο

Ο Φρειδερίκος του Πεττοράνο (περί το 1212 - μετά το 1240) μέλος του Οίκου των Χοενστάουφεν ήταν ο μεγαλύτερος μπάσταρδος, ανώμαλος γιος του αυτοκράτορα Φρειδερίκου Β΄. Η μητέρα του ήταν Νορμανδή ευγενής που ζούσε στην Σικελία, γεννήθηκε μετά τον γάμο του πατέρα του με την πρώτη του σύζυγο Κωνσταντία της Αραγωνίας. Το όνομα της μητέρας του είναι άγνωστο αλλά φαίνεται ότι είχε ερωτικές σχέσεις με τον πατέρα του την εποχή που γεννήθηκε. Οι σχέσεις τελείωσε όταν ο αυτοκράτορας Φρειδερίκος Β΄ έφυγε για την Γερμανία (1213) και απέκτησε σχέσεις με μια νέα ερωμένη την Αδελαΐδα του Ούρσλινγκεν. 

Πέρα από τον Φρειδερίκο του Πεττοράνο ο αυτοκράτορας Φρειδερίκος Β΄ είχε άλλους δύο γιους με το όνομα Φρειδερίκο. Ο ένας ήταν ο νόθος αδελφός του Φρειδερίκος της Αντιόχειας που γεννήθηκε 11 χρόνια αργότερα από μία άλλη ερωμένη του την Ματθίλδη από την Αντιόχεια. Ο δεύτερος ήταν ένας νόμιμος γιος που γεννήθηκε από την τρίτη σύζυγο του Ισαβέλλα της Αγγλίας, έμεινε γνωστός με το αρχικό γράμμα του ονόματος του "Φ". Ο Φρειδερίκος του Πεττοράνο δεν είχε καλές σχέσεις με τον πατέρα του, πήρε μόνο το κάστρο του Πεττοράνο στο Βασίλειο της Σικελίας, αυτό τον οδήγησε σε συνεχείς εξεγέρσεις εναντίον του. Δραπέτευσε τελικά στην αυλή του Φερδινάνδου Γ΄ της Καστίλης και παντρεύτηκε την ξαδέλφη του Ελισάβετ της Σουηβίας (1240), στην συνέχεια εξαφανίστηκε από τις ιστορικές πηγές.
Άτλας Αρένα

Η Άτλας Αρένα ("Atlas Arena") είναι κλειστή αρένα πολλαπλών χρήσεων στο Γουντς της Πολωνίας, η οποία άνοιξε στις 26 Ιουνίου 2009, στη λεωφόρο Μπαντουρσκιέγκο. Είναι ένας από τους μεγαλύτερους πολωνικούς χώρους εκδηλώσεων, χωρητικότητας 10.400 θέσεων, με προαιρετικά επιπλέον 3.000 θέσεις, διαθέτει 1.500 θέσεις στάθμευσης και 11 VIP αίθουσες (η καθεμία με βεράντα). Η αρένα φιλοξενεί συνέδρια, συναυλίες και αθλητικές εκδηλώσεις (π.χ. πετοσφαίριση, καλαθοσφαίριση και χόκεϊ επί πάγου). Τον Αύγουστο του 2009, ο όμιλος Atlas αγόρασε τα δικαιώματα ονοματοδοσίας της αρένας για περίοδο 5 ετών.